ཁྲིན་ཀོན་ཆུས།

ཁྲིན་ཀོན་ཆུས་‎

 ལྷ་ས་གྲོང་ཁྱེར 

 ཁྲིན་ཀོན་ཆུས་‎ཞེས་པ་ནི་རྒྱ་ནག་གཞུང་གིས་བཙན་འཛུལ་བྱས་རྗེས་བཏགས་པའི་མིང་ཞིག་ཡིན་པ་དང། དེ་ནི་ད་ལྟའི་ཆར་ལྷ་ས་གྲོང་ཁྱེར་གྱི་ཁོངས་གཏོགས་རྫོང་ཁག་བདུན་པོ་ཕུད་པའི་གྲོང་ཁྱེར་ནང་ཁུལ་གྱི་ས་ཁུལ་ཁག་བསྡུས་པའི་གནས་དེར་ཁྲེང་ཀོན་ཆུས་ཞེས་པའི་ཁོངས་སུ་གཏོགས་པར་བཤད་ཡོད་ཅིང། ནུབ་ཏུ་སྟོད་ལུང་ས་འབྲེལ་འབྲས་སྤུངས་དན་བག་ཡན་དང་ཤར་དུ་གཤོངས་ཀ་གླིང་ཡན་ཙམ་དུ་ཡིན་ཚོད་འདུག
 ལྷུན་གྲུབ་རྫོང་‎ནི་འཕན་པོ་ལྷུན་གྲུབ་རྫོང་ཞེས་པ་འདི་ཡིན་པ་དང་། དེར་ན་ལན་ཌའི་དགོན་པ་དང་དགའ་ལྡན་ཆོས་འཁོར་དགོན། ཤ་ར་འབུམ་བཙུན་དགོན་སོགས་གནད་ཁྱད་ཅན་ཡོད་ལ། བོད་ཀྱི་ལོ་རྒྱུས་ཐོག་་སྤྱང་གྲུང་ཅན་གྱི་ཨ་ཁུ་སྟོན་པས་མགོ་སྐོར་མ་ཐུབ་པའི་རིག་པ་ཅན་འགའ་ཡོད་པར་བཤད།
 འདམ་གཞུང་རྫོང་‎ནི། འབྲོག་པའི་ས་ཁོངས་ཀྱི་རྫོང་ཞིག་ཡིན་ཅིང། ནག་ཆུ་ས་ཁུལ་དང་ས་འབྲེལ་གྱི་རྫོང་ཞིག་ཡིན་ལ། བྱང་རྩ་ཐང་དང་གནམ་མཚོ་སོགས་གྲགས་ཆེ་བའི་རྩ་ཐང་དང་མཚོ་སོགས་ཡིད་དུ་འོང་བའི་ལྷ་ས་གྲོང་ཁྱེར་ཁོངས་ཀྱི་རྫོང་ཞིག་ཡིན།
 སྙེ་མོ་རྫོང་‎ནི། བོད་ཀྱི་ལོ་རྒྱུས་ཐོག་རིག་གནས་དང་ཤེས་ཡོན་ཅན་ཐོན་མང་ཤོས་དང་། ཐོན་མི་སམ་བྷོ་ཊ་འཁྲུངས་པའི་གནས་དང་། རྒྱ་རྒོལ་ལས་འགུལ་ཁྲོད་དཔའ་མཛངས་ཅན་གྱི་སྙེ་མོ་འཕྲིན་ལས་ཆོས་སྒྲོན་སོགས་་འཁྲུངས་ས་ཡིན། ་མི་ཡི་སྣེ་་མོ་དེ་ཕུད་ལྟ་བུ་ཐོན་བཞིན་པས་སྣེ་མོ་ཞེས་ཐོགས་ཀྱང་རིམ་པས་སྙེ་མོ་ཞེས་པར་མིང་གྱུར་བྱས་པར་མངོན། རྒྱ་ནག་གཞུང་ནས་ཡུན་རིང་ནང་་རྫོང་དེར་ཡར་རྒྱས་བཏང་མེད་ཀྱང། ཕྱི་ལོ་ ༢༠༠༨ ལོར་བོད་ས་ཁྱོན་ཡོངས་སུ་ངོ་རྒོལ་བྱུང་རྗེས་རྒྱ་ནག་གཞུང་ནས་ད་ལྟ་རྫོང་དེའི་ནང་འཛུགས་སྐྲུན་ཁག་བྱ་བཞིན་པ་མ་ཟད། རིམ་པས་ཡུལ་བསྐོར་སྤྲོ་འཆམ་པའི་གནས་ཡུལ་ཁོངས་སུ་འདེམས་སྒྲུག་བྱས་ཟིན་ཡོད། 
 ཆུ་ཤུར་རྫོང་‎ནི། སྙེ་ཐང་ར་སྟོད་དགོན་གནས་ཡུལ་དེ་ཡིན་ཅིང། དེ་ནི་ལྷ་ས་ནས་གོང་དཀར་གནམ་ཐང་དུ་བསྐྱོད་སའི་ལམ་ཐིག་གཙོ་བོ་དེ་འཁེལ་གྱི་ཡོད་ཅིང། སྟོད་ལུང་བདེ་ཆེན་རྫོང་ཁོངས་ཀྱི་གནས་ཆུང་གྲོང་བརྡལ་དུ་རྦད་དེ་འདབས་འབྲེལ་ཡིན་ལ། དེ་སྔ་་ ༡༩༥༩ རྗེས་ཆུ་ཤུལ་རྫ་ཕག་བཟོ་གྲྭ་ཟེར་བའི་བཙོན་་ཁང་གི་ཡན་ལག་ཞིག་ཡོད་པ་དེ་ཕྱི་ལོ་ ༢༠༠༢ ཙམ་ནས་སླར་ཡང་བེད་སྤྱོད་ཀྱིས་ད་ལྟ་ལྷ་སའི་ཆུ་ཤུལ་བཙོན་ཁང་ཞེས་པ་ཆབ་སྲིད་བཙོན་པ་བཙོན་བཅུག་བྱ་ཡུལ་གྱི་བོད་རང་སྐྱོང་ལྗོངས་ཁོངས་གཏོགས་ཀྱི་ཚད་མཐོ་ཤོས་དང་སྔོན་ཐོན་གྱི་ལག་རྩལ་བེད་སྤྱོད་ཀྱིས་བཙོན་པར་མནར་གཅོད་གཏོང་ཡུལ་གྱི་བཙོན་ཁང་ཆེ་ཤོས་དེ་ཆགས་ཡོད། ས་གནས་འདི་ནས་ཀྱང་གྲགས་ཅན་གྱི་མི་སྣ་མང་པོ་ཐོན་ཡོད།
 སྟོད་ལུང་བདེ་ཆེན་རྫོང་‎‎
 སྟག་རྩེ་རྫོང་‎
 མལ་གྲོ་གུང་དཀར་རྫོང་